Subject: [lojban] Re: Le petit prince - VI

From: Jordan DeLong <[email-masked]>
Date: Sun, 27 Oct 2002 22:05:50 -0600

On Mon, Oct 28, 2002 at 02:01:08AM +0000, Jorge Llambias wrote:
> la djorden cusku di'e
> > > i mi do tugni tu'a le sidbo i ku'i pe'i do na drani pilno zo da
> > > i ro da su'o de zo'u na'e bo da du de i pe'i lu no na'e bo da li'u
> > > cu mintu lu no de li'u
> >
> > .i lu na'e bo ro da li'u du lu no di li'u
> 
> i dunli fi le ka smuni enai ku'i du

.i xu dunli fi lo logji .i mi na mulno jimpe fi lei cmavo be la'e
zo na'e fe tu'a lo logji .i mu'a da'i lu na'e bo ro da li'u cu
du lu lo na du ro da li'u .i lu lo na du ro da li'u cu du lu no
da li'u .i ki'u cumki fa leza'i zo na'e na co'e

> > .i lu no na'e bo ro da li'u
> > cu sezyjetnu .i ru'a mi na mulno jimpe do
> 
> i go'i ra'o i mi'o pu casnu lu na'e bo da li'u enai lu na'e
> bo ro da li'u i na'e bo da du de

.i casnu tu'a lu no na'e bo da li'u .i du pu xusra ledu'u lu no
na'e bo da li'u du lu no de li'u .i mi na tugni

.i .e'u lu no na'ebo da li'u du lu da zo'u li'o no de poi ke'a
na du da li'u .enai lu no de li'u .i pe'ipei

to mi naca morji ledu'u fi makau tavla vau ji'a .u'i toi

> > > i cumki i ku'i mi pu troci le nu stali le se fanva
> >
> > .i cizra .i ru'a bau le fraso loi tai cusku cu na cisra .i mi na
> > djuno .iku'i ja'aku bau la lojban. milxe cizra .i ganai do jinvi
> > ledu'u ja'a cizra bau fy. gi ko na galfi .i ganai naku do jinvi
> > gi .e'u le nu do galfi cu na na xlali
> 
> i bau le fraso zoi fy Tu n'avais eu longtemps pour distraction
> que la douceur des couchers de soleil fy

.i .u'u mi na jimpe tu'a la frasyban.

> > > i zo nu cu nutli i pe'i zo pu'u e zo zu'o e zo za'i e zo co'i
> > > ta'e dukse le ka satci i nalsarcu pluja
> >
> > .i ru'a do smudji tu'a zo mu'e .enai zo co'i
> 
> i u'i drani i mi noroi pilno i seki'ubo na morji
> 
> > .i lei cmavo be la'e zo nu be'o poi do cusku ke'a cu se vrusi
> > pe'a .i curmi lezu'o cuskykai cusku .i leza'i lo'e cukta cu tavla
> > fi loi fasnu po'o cu sudga pe'a vau .e'u
> 
> i mi sinma le do se jinvi gi'e ku'i na kansa do tu'a jy

.i je'e

> > .i lei cmavo cu cmalu jeke ku'i vajni kakne ke'e ji'a stidi
> 
> i pe'i do skudji lu so'umei li'u enai cmalu i pe'i du'emei
> i ku'i mi randa le du'u le cuntu ka'e se jinvi

.i mi pu djica lenu cusku la'e lu lei cmavo ka'e stidi lo cmalu
je vajni bo kakne datni

mu'o
-- 
Jordan DeLong - [email-masked]
lu zo'o loi censa bakni cu terzba le zaltapla poi xagrai li'u
sei la mark. tuen. cusku